Peterská ulica (Bratislava)

Peterská ulica je ulica v Bratislave, v mestskej časti Ružinov. Nachádza sa v miestnej časti Pošeň.

Popis 
Ulica je situovaná v smere západ – východ. Na západnom konci slepo končí pri areáli Gymnázia Laca Novomeského. Zo severnej strany do nej ústi Kostlivého ulica. Na východnom konci ústi do Podlučinského ulice.

Na severnej strane ulice začína panelová zástavba 3-poschodových obytných domov. Na južnej strane sa nachádza pôvodná zástavba rodinných domov z čias, keď táto ulica bola ešte súčasťou miestnej časti Prievoz. Väčšina domov bola nahradená novostavbami, ale vidiecky charakter zástavby sa nezmenil. Ulica je prejazdná po celej dĺžke.

Referencie

Iné projekty

Externé odkazy 
 Peterská ulica na mape Bratislavy
 Peterská ulica na portáli OMA.sk

Ulice v Ružinove